钦定古今图书集成/明伦汇编/官常典/第061卷 > 济北孝王次
## 钦定古今图书集成/明伦汇编/官常典/第061卷 > 济北孝王次

按《后汉书济北惠王传》：“惠王寿子节王登，登子哀王
多，多立三年薨，无子釐王安国立十年薨，子孝王次
嗣。本初元年，封次弟猛为亭侯。次九岁丧父，至孝建
和元年，梁太后下诏曰：‘济北王次以幼年守藩，躬履
孝道，父没哀恸，焦毁过礼，草庐土席，衰杖在身，头不
枇沐，体生疮肿。谅暗以来二十八月，自诸国有忧，未’”
之闻也，朝廷甚嘉焉。《书》不云乎？“用德章厥善。”《诗》云：“孝
子不匮，永锡尔类。”今增次封五千户，广其土宇，以慰
孝子恻隐之劳。次立七年薨，子鸾嗣。鸾薨，子政嗣。政
薨，无子，建安十一年国除。